kardosdrur/scandi-wiki huggingface dataset:
Plan of Campaign

Plan of Campaign (da: Plan for Kampagne) var en krigslist indført i Irland 1886-91, koordineret af irske politikere til fordel for fæstebønder hovedsageligt mod fraværende godsejere og godsejere med ublu høje lejer. Det blev lanceret som modsvar på landbrugets kvaler forårsaget af den fortsatte nedgang i prisudviklingen på malkeprodukter og kvæg fra midten 1870´erne, der havde efterladt mange fæstebønder i restance med renter. Dårligt vejr i 1885 og 1886 havde medført manglende afgrøder, der gjorde det hårdere at betale renter. Landkrigen fra de tidlige 1880´ere var ved at blusse op igen efter udsættelser og voldshandlinger greb om sig.

Drastiske forholdsregler 
Planen, der var udtænkt af Timothy Healy og organiseret af Timothy Harrington samt ministre i Irish National League, William O´Brien og John Dillon. Planen blev skitseret i en med overskriftPlan of Campaign 23. oktober 1886 i ligaens avis, The United Irishman hvor O´Brien var redaktør. Formålet med planen var at sikre en reduktion i renter, når fæstebønder mente sig overbebyrdet af renter grundet dårlig høst: – hvis godsejeren nægtede en reduceret rente, skulle fæstebonden ingen rente betale. Renterne skulle så samles sammen af kampagnefolk, der satte dem ind i den nationale Ligas bank i en fond, der skulle bruges til støtte for udsatte fæstebønder der havde risikeret udsættelse i håbet om hurtige retfærdige renter til genindsættelse.

Parnells Dilemma

Tvangsloven

Det ny Tipperary

Princippernes Sejr

Udfald

Referencer 

Irlands historie
Billingen

Billingen er et bjerg i Västergötland, Sverige, og det største af de vestsvenske taffelbjerge. Limsten brugt til cementfremstilling, bliver brudt her. Bjerget, som befinder sig mellem de to store søer Vänern og Vättern, strækker sig i retningen fra nord til syd og har en længde på 23 km, en bredde på 11 km og en højde på 304 m over havet.

Det består af sedimentære bjergarter, som aflejredes under ældre palæozoikum (542 till 423 millioner år siden). Fra oven og nedefter er der: Et 40 meter tykt diabas-lag – hvilket forhindrede at det blev eroderet væk under den sidste istid – lag af skifer, limsten, alunskifer – som indeholder uran -, og sandsten.

Det var umiddelbart nord for Billingen, at den baltiske issø tømtes ud i Vesterhavet i perioden yngre dryas.

Billingen ligger i et populært naturområde med adskillige nærliggende hoteller og et årligt orienteringsløb bliver afholdt her. .

Se også 
 Østersøens udviklingshistorie

Referencer

Eksterne henvisninger 

Bjerge i Sverige
Västra Götalands län
Richard Garriott

Richard Allen Garriott (født 4. juli 1961 i Cambridge i England) er en amerikansk rumturist og manden bag computerrollespilsserien Ultima.

Han besøgte Den Internationale Rumstation 12.-23. oktober 2008 efter at have købt rejsen dertil for 30 millioner USD hos Space Adventures.

Eksterne henvisninger 

Rumturister fra USA
Programmører fra USA
Personer fra Cambridge
Fernando Aguiar

Fernando Aguiar (født 18. marts 1972) er en portugisisk født canadisk tidligere fodboldspiller. I løbet af karrieren spillede han blandt andet for Benfica og for svenske Landskrona.

Den 25. februar 2004 scorede Aguiar i en kamp, hvor han erstattede Miklós Fehér, der døde af et hjerteanfald.

Fodboldspillere fra Canada
Fodboldspillere fra Portugal
Slap Live

Slap Live er et computerspils-event, der afholdes fire gange årligt, og har ca. 500-700 deltagere ved årets to primære events. Slap Live er Danmarks ældste computerspils-event, som er blevet afviklet 21 gange. Zahid "Sui" Butt er stifter bag eventet.

Slap Live #21 
Slap Live #21 foregik d. 21 – 23 Oktober 2010 i Carlsbergs gamle tappe hal (Tap2). Eventet har en samlet præmiesum i Counter-Strike på 300.000 DKK og i Counter-Strike: Source gælder et samlet beløb på 250.000 DKK hvor de 50.000 DDK er et sponsorat fra SteelSeries.

Referencer

Eksterne henvisninger 
SLAP LIVE

Computerspilkultur
Henry Jensen

Henry Jensen har flere betydninger:

 Henry Jensen (rektor) – tidligere gymnasierektor (1907–1989).
 Henry E. Jensen – dansk professor i agronomi (født 1937).
Fernisering

Fernis har flere betydninger:

 Fernisering (kunstudstilling) – åbningshøjtidelighed for en kunstudstilling.
 Fernisering (håndværk) – fernisering af fx malerier eller gulve med fernis.

Se også
Fernis – er en væske som påføres træ og andre materialer, i flere lag, for at danne en hård overflade.
Fernisering (kunstudstilling)

Fernisering eller vernissage er åbningshøjtidligheden ved en kunstudstilling.

Udtrykket stammer fra klargøring af malerier til udstilling, idet malerier inden udstillingen ofte fik en gang fernis.

Kunst
Laserpointer

En laserpointer er en lille håndholdt laser udviklet til udpegning. Der findes laserpointere i flere forskellige farver og i flere forskellige styrker. 1-5mW røde eller grønne lasere benyttes primært til undervisning og møder til at udpege detaljer på kort eller fx PowerPoint præsentationer. 

Laserpointere afgiver en meget koncentreret form for lys hvor strålerne ligger parellelt, modsat en almindelig pære hvor lyset spredes for alle vinde. Laserlys afgiver derfor en snorlige stråle, som især kan ses i mørke når strålen reflekterer sig i partikler i luften. Grønne laserpointere virker for øjet noget skarpere, og strålen fra grønne laserpointere er også væsentligt nemmere at få øje på. Grønne laserpointere kan også bruges i forbindelse med astronomi, idet den klare grønne laserståle på en stjerklar nattehimmel, ser ud som om den rækker helt op til stjernerne. Man kan derfor meget hurtigt og præcist udpege himmellegemer for andre.

Laserstråler bliver i industrien brugt til gravering og skæring. Her er effekten dog noget højere – typisk højere end 30w.

Lasere
VM i ishockey 1992 (kvinder)

VM i ishockey for kvinder 1992 var det andet VM i ishockey for kvinder. Mesterskabet blev arrangeret af IIHF og afviklet i Tampere, Finland i perioden 20. – 26. april 1992 med deltagelse af otte hold.

Medaljevinderne var de samme som ved det første mesterskab. Guldet gik til de forsvarende mestre fra Canada, som i finalen vandt 8-0 over USA. Og bronzemedaljerne gik for anden gang i træk til værtslandet Finland, som besejrede Sverige med 5-4 efter forlænget spilletid og straffeslag i bronzekampen.

Resultater 
Turneringen havde deltagelse af otte hold:
 Fra Nordamerika deltog USA og de forsvarende verdensmestre fra Canada.
 Vinderen af det asiatiske mesterskab 1992: Kina.
 De fem bedste hold fra EM 1991: Finland, Sverige, Danmark, Norge og Schweiz.

De otte hold spillede først en indledende runde i to grupper med fire hold. De to bedste hold fra hver gruppe gik videre til finalerunden om placeringerne 1-4, mens de to lavest placerede hold i hver grupper fortsatte i placeringsrunden om 5. – 8.-pladsen.

Indledende runde 
De otte hold spillede i den indledende runde i to grupper med fire hold. De to bedste fra hver gruppe gik videre til semifinalerne, mens de øvrige fire hold gik videre til placeringsrunden.

Gruppe A

Gruppe B

Placeringsrunde 

De fire hold, der sluttede på tredje- eller fjerdepladsen i grupperne i den indledende runde, spillede om 5. – 8.-pladsen.

Finaler 

De fire hold, der sluttede på første- eller andenpladsen i grupperne i den indledende runde, spillede i semifinalerne, bronzekampen og finalen om guld-, sølv- og bronzemedaljer.

Medaljevindere

Kilder / eksterne henvisninger 
  Hockey Archives – Championnats du Monde féminins 1992

Sport i 1992
1992 (kvinder)
Ishockey for kvinder
Ålbæk (flertydig)

Ålbæk eller Aalbæk har forskellige betydninger:
 Ålbæk (Sneum Sogn) – en bebyggelse i Sneum Sogn, Esbjerg Kommune
 Ålbæk (Lihme Sogn) – en bebyggelse og et ejerlav i Lihme Sogn, Skive Kommune
 Ålbæk (Råbjerg Sogn) – en bebyggelse og et ejerlav i Råbjerg Sogn, Frederikshavn Kommune
 Ålbæk (Thyregod Sogn) – en bebyggelse og et ejerlav i Thyregod Sogn, Vejle Kommune

 Andre betydninger
 Aalbæk Bugt
 Aalbæk Havn
 Aalbæk Kirke
 Aalbæk Station

Se også 
 Erik Aalbæk Jensen
 Peter Aalbæk Jensen
Oklahomas flag

Oklahomas flag består af en lyseblå flagdug med Osage-stammens traditionelle bisonskjold med syv ørnefjer. Under skjoldet er delstatens navn "Oklahoma" skrevet med hvide bogstaver. Flaget blev indført 2. april 1925, da uden delstatsnavnet. Dette blev tilføjet 9. maj 1941.

Osage-skjoldet er dækket med to fredssymboler, den indianske fredspibe og olivenkvisten, den hvide befolknings symbol for fred. Seks kors, de indfødtes symbol for stjerner, er placeret på skjoldet. Det blå felt repræsenterer det første officielle flag af de indfødte, Choctaw-indianers flag under den amerikanske borgerkrig. Den blå farve symboliserer loyalitet og hengivenhed.

Historie 

Oklahomas første flag blev vedtaget 2. marts 1911, fire år efter at Oklahoma blev USA's 46. delstat. Flaget benyttede de samme farver som i USA's flag, rødt, hvidt og blåt, da med at en blåkantet hvid stjerne med tallet 46 i blåt blev placeret i midten af en rød flagdug. Tallet henviser til Oklahomas nummer i unionen.

I 1924 blev der afholdt en konkurrence for at erstatte flaget med et nyt. Flaget fra 1911, med den hvide stjerne på rød bund, blev i årene efter den russiske revolution associeret med kommunisme. Den patriotiske organisation Daughters of the American Revolution arrangerede derfor konkurrence om nyt flag. Det vindende bidrag var tegnet af Louise Funk Fluke. Det blev antaget som Oklahomas delstatsflag i 1925.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Oklahoma
Hattenhofen (Bayern)

Hattenhofen er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mammendorf.

Geografi 
Hattenhofen ligger i Region München.
Der er landsbyerne Hattenhofen, Haspelmoor og Loitershofen.
Den Hielmstierne-Rosencroneske Stiftelse

Den Hielmstierne-Rosencroneske Stiftelse er en dansk fond, der støtter bl.a. videnskab og kunst. Fonden er oprettet den 30. september 1809 af greve Marcus Gerhard Rosencrone og hans hustru grevinde Agnete Marie Rosencrone, født Hielmstierne.

Referencer 
Fondens hjemmeside 

Fonde fra Danmark
Stiftelse, Den Hielmstierne-Rosencroneske
Etableret i 1809
Den Raben-Levetzauske Fond

Den Raben-Levetzauske Fond er en dansk fond, stiftet 1869 af gehejmeråd Carl Vilhelm Raben-Levetzau og hustru Julia Adelaide Harriet Raben-Levetzau. Ud over støtte til slægten Raben-Levetzau har fonden til formål at støtte sociale, velgørende, videnskabelige, jordbrugmæssige, uddannelsesmæssige, kulturelle og kunstneriske formål.  Fondens midler kan uddeles til både foreninger, selskaber, stiftelser og enkeltpersoner. 

Ved år ca. 1900 rådede fonden over en kapital på ca. 1½ mio. kr. i datidens mønt.

Etableret i 1869
Fonde fra Danmark
Den Raben-Levetzauske Fond
Oregons flag

Oregons flag er blåt og har delstatens våben i midten, med påskriften "STATE OF OREGON" over og "1859" under, begge dele i gul farve. Flagets bagside viser et andet motiv, en bæver, også dette i gult på blå baggrund. Oregons flag er det eneste af USA's halvtreds delstatsflag som har forskellig for- og bagside. Flaget blev indført 26. februar 1925. Det skal have størrelsesforholdet 500:833, men proportionen 3:5 er mere almindelig.

Oregons våben viser en samling karakteristiske naturmotiver, elg, træer, bjerge, Stillehavet, sammen med plov og kornbånd, symboler for landbrug, en hakke som repræsenterer minedrift, og en vogn som henviser til nybyggerne. Videre vises et ankommende civilt dampskib og et britisk orlogsskib som forlader området. Delstatsmottoet, The Union, er også med. Over skjoldet står en amerikansk ørn. Våbenskjoldet er omkranset af 33 stjerner, noget som symboliserer at Oregon blev USA's 33. delstat. Oregon blev optaget i unionen i 1859, noget som vises ved gengivelsen af årstallet i flaget. Flagets bagside består af en gul amerikansk bæver på blå bund. Bæveren er Oregons delstatsdyr og delstatens tilnavn er "The Beaver State". 

Oregons flag er designet efter forbillede af militære faner, hvor blå farve er dominerende. Også delstaterne Pennsylvania, Connecticut, South Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Kansas, Nevada, Nebraska, North Dakota, Montana, Idaho, Utah og Alaska har delstatsflag med blå flagdug. Louisiana, Oklahoma og South Dakota benytter en noget lysere blåfarve i sine delstatsflag, mens Delawares delstatsflag har en lysere, gråblå farvetone.

Det er usædvanligt at et flag har forskellig for- og bagside, som Oregons flag har. Det eneste nationalflag som har forskellig for- og bagside, er Paraguays flag.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Oregon
Overretssagfører L. Zeuthens Mindelegat

Overretssagfører L. Zeuthens Mindelegat er en dansk fond, der uddeler legater og fondsstøtte. Legatets formål er efter bestyrelsens skøn at støtte bestræbelser på det videnskabelige, kunstneriske eller praktiske område, som vil være af betydning for det danske samfund.

Efter overretssagfører Lauritz Zeuthens død 1923 donerede hans to søstre hans betydelige formue til Overretssagfører L. Zeuthens Mindelegat på 1.200.000 kr. (fundats stadfæstet 14. maj 1927) med det formål at støtte sådanne bestræbelser på det videnskabelige, kunstneriske eller praktiske område, som efter legatbestyrelsens skøn vil være af betydning for det danske samfund.

Legater fra Danmark
Fonde fra Danmark
Etableret i 1927
Albani Fonden

Albani Fonden er en dansk fond oprettet 1956 og knyttet til Albani Bryggerierne.

Fonde fra Danmark
Etableret i 1956
Seretse Khama

Sir Seretse Goitsebeng Maphiri Khama, KBE (født 1. juli 1921, død 13. juli 1980) var præsident af Botswana i 1966-80.

Khama blev høvding for Bamangwato-folket som fireårig, med en onkel som regent. Han studerede i Sydafrika og senere England, hvor han mødte og giftedes med Ruth Williams i 1948. På dette tidpunkt var ægteskab mellem en sort mand og en hvid kvinde kontroversiel. Under pres fra Sydafrika – hvor apartheid var statspolitik – måtte familien Khama gå i eksil i 1951.

Khama og hans hustru vendte tilbage til Botswana i 1956, grundlage Bechuanaland Democratic Party i 1961, og vandt parlamentsvalget i 1965. Han blev statsminister, og senere præsident af det uafhængige Botswana, som nu er et af de mest demokratiske og velstående lande i Afrika.

Seretse Khama døde af pancreascancer i 1980. Hans søn, Ian Khama, blev præsident af Botswana i 2008.

I den biografiske kærlighedsdramafilm Kærligheden kender ingen grænser fra 2016, instrueret af Amma Asante, blev Khama spillet af David Oyelowo, og hans hustru Ruth Williams af Rosamund Pike.

Noter

Eksterne henvisninger 

Botswanas præsidenter
Politikere fra Botswana
Personer tildelt Order of the British Empire
Pennsylvanias flag

Pennsylvanias flag er blåt og har delstatens våben i midten. Det blev indført 13. juni 1907 og skal officielt have størrelsesforholdet 27:37.

Delstatens våben består af et skjold som er delt i tre og som indeholder et skib, en plov og kornneg. Hjelmtegnet består af en hvidhovedet amerikansk havørn (Haliaeetus leucocephalus), mens skjoldholderne er to sorte heste. Mottoet er virtue, liberty and independence.

I lighed med mange andre delstater, hvor flagdugen også er blå, har Pennsylvanias flag militære faner som forbillede. Også delstaterne Connecticut, South Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, North Dakota, Montana, Idaho, Utah og Alaska har delstatsflag med blå flagdug. Louisiana, Oklahoma og South Dakota benytter en noget lysere blåfarve i sine delstatsflag, mens Delawares delstatsflag har en lysere, gråblå farvetone.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Ekstern henvisning 
 Pennsylvania. Past and Present. Symbols fra Pennsylvania Historical and Museum Commission

USA's delstatsflag
Flag
Levi Stubbs

Levi Stubbs (6. juni 1936 – 17. oktober 2008) var en amerikansk sanger, der blev kendt som forsanger i R&B-gruppen Four Tops. 

Han var døbt Levi Stubbles i Detroit, og her fandt han i high school sammen med tre andre unge mænd, der gerne ville synge. De dannede i 1954 gruppen The Four Aims, der et par år senere blev ændret til Four Tops. Gruppen levede relativt upåagtet, til de i 1963 skiftede til Motown Records, hvor de efterhånden ændrede musikalsk stil fra et meget jazz-præget repertoire til pop-soul. Forandringen blev sat i værk af sangskriver-teamet Holland-Dozier-Holland, og i 1965 kom gennembruddet med numre som "Baby I Need Your Loving", "I Can't Help Myself", "It's the Same Old Song" og "Reach Out I'll Be There". 

Stubbs var egentlig baryton, men disse numre blev skrevet til tenorområdet, så han var nødt til at presse stemmen for at synge dem. Det gav et karakteristisk insisterende udtryk, som blev gruppens varemærke. 

Skønt gruppen ikke helt kunne bevare sin popularitet, fortsatte den med at indspille og optræde i mange år i uændret udgave, til Lawrence Payton i 1995 døde. Men en erstatning for ham fortsatte gruppen, men Stubbs måtte forlade den i 2000, da han efterhånden var blevet for mærket af en cancersygdom, som var blevet diagnosticeret fem år forinden.

Ud over deltagelse i Four Tops har Stubbs haft enkelte filmoptrædender i form af stemmelægning, mest markant i Gys i blomsterbutikken, hvor han lagde stemme til den kødædende plante Audrey II.

Reference 

Sangere fra USA
Quett Masire

Sir Quett Ketumile Joni Masire (født 23. juli 1925, død 22. juni 2017 ) var præsident af Botswana i 1980-98.

Han var en af grundlæggerne af Bechuanaland Democratic Party før Botswanas uafhængighed, og var vicepræsident 1966-80.

Referencer

Eksterne henvisninger 

Botswanas præsidenter
Politikere fra Botswana
Rhode Islands flag

Rhode Islands flag er hvidt med et guldanker og et bånd med mottoet "Hope" i midten omkranset af tretten guldstjerner. Flaget blev indført 19. maj 1897. Det har proportionerne 29:33.

Ankeret symboliserer håb, noget som også fremgår af delstatenes motto "Hope" (Håb), som er placeret på båndet under ankeret. De tretten stjerner symboliserer de oprindelige kolonier som blev USA's tretten første delstater. Rhode Island blev USA's trettende delstat i 1790.

Tidligere flag 
Rhode Islands første flag blev indført 30. marts 1877. Dette var hvidt og havde et rødkantet hvidt skjold hvorpå et blåt anker var placeret, det hele omgivet af en krans af 38 blå stjerner.

Delstatsflag nummer to blev indført 1. februar 1882. Dette var blåt og havde et gult anker i midten omgivet af en krans af tretten gule stjerner. Flaget var i brug til delstatens nuværende flag blev indført i 1897.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Ekstern henvisning 
 Rhode Island (U.S.) fra Flags of the World

USA's delstatsflag
Rhode Island
Jesenwang

Jesenwang er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mammendorf.

Geografi 
Jesenwang ligger vest for München. Ved kommunalreformen i 1972 blev landsbyen Pfaffenhofen og bebyggelsen Bergkirchen nord for byen lagt sammen med kommunen.

Nordvest for byen ligger den lille flyveplads Flugplatz Jesenwang der også bruges som testområde for TÜV Süd.

Eksterne henvisninger 

 Kort 
 Flug- und Freizeitzentrums Jesenwang
Absolute Dance opus 30

Absolute Dance opus 30, er en CD-udgivelse og kompilation i serien Absolute Dance udgivet i 2000.

Spor 
 Modjo – "Lady (Hear Me Tonight)" (Radio Edit)
 Barcode Brothers – "Flute" (Radio Edit)
 Balloon – "Pussylovers" (Video edit)
 Melanie C – "I Turn To You" (Hex Hector Radio Mix)
 Hypetraxx – "See The Day" (Airplay Mix)
 Warp Brothers vs. Aquagen – "Phatt Bass" (Aquagen Short Mix)
 Filur meets Miss Nellie Ettison – "It's Alright" (Radio Edit)
 Alice Deejay – "The Lonely One" (Hit Radio Mix)
 Taiko – "Die Blechtrommel" (Single Cut)
 Infernal – "Serengeti" (Radio Mix)
 Sabotage – "Return To Ibiza" (Lock'n'Load Radio Edit)
 Zombie Nation – "Kernkraft 400" (DJ Glus Video Cut)
 Rollergirl – "Superstar" (7" Mix)
 Das Saint – "One More Time" (Original Radio Edit)
 Aurora feat. Naimee Coleman – "Ordinary World" (Radio Edit)
 Cargo – "Surrender" (DJ NME's Radio Cut)
 Mauro Picotto – "Komodo (Save A Soul)" (On Air Mix)
 True Steppers & Dane Bowers feat. Victoria Beckham – "Out Of Your Mind" (Radio Edit)
 Tanga Chicks feat. Dimitri & Tom – "Brazil Over Zurich" (Radio Edit)
 Nitro. – "Rave Parade 2000" (Radio Version)

Eksterne henvisninger 
 Absolute Dance opus 30 front- og backcover 

30
Album fra 2000
Absolute Dance opus 35

Absolute Dance opus 35, er en CD-udgivelse og kompilation i serien Absolute Dance udgivet i 2002.

Spor 
 Gigi D'Agostino – "L'Amour Toujours" (Small Mix)
 Christina Milian – "AM To PM"
 Musikk – "You Can Call Me Al" (Original Radio Mix)
 Ian Van Dahl – "Will I?" (Scandinavian Radio Edit)
 Hampenberg – "Ducktoy" (Short Cut)
 The Chemical Brothers – "Star Guitar" (Edit)
 Puretone – "Addicted To Bass" (Original Version)
 Scooter – "Ramp! (The Logical Song)"
 Roger Sanchez feat. Armand Van Helden & N'Dea Davenport – "You Can't Change Me" (Radio Edit)
 DJ Encore feat. Engelina – "High On Life" (DJ Asle Radio Mix)
 ATB – "Hold You" (Airplay Mix)
 Infernal – "Let Me Hear You Say Yeah" (Radio)
 Alter Native – "Coming Back" (Short Radio)
 Galleon – "So I Begin" (Radio Edit)
 Kosheen – "Catch" (Radio Edit)
 Faithless – "Crazy English Summer" (DJ Aloé Remix)
 The Ones – "Flawless" (Radio Edit)
 Milk & Sugar vs. John Paul Young – "Love Is In The Air" (Radio Mix)
 Brooklyn Bounce – "Club Bizarre" (Single Edit)
 Mount Rushmore presents Emma Holland – "This Is Your Life" (James Doman Radio Mix)

Eksterne henvisninger 
 Absolute Dance opus 35 front- og backcover 

35
Album fra 2002
Monticello (Florida)

Monticello er en amerikansk by og administrativt centrum for det amerikanske county Jefferson County i staten Florida. I 2000 havde byen et indbyggertal på .

Byer i Florida
Chiles flag

Chiles flag er delt i hvidt over rødt og har en blå kanton med en hvid femtakket stjerne. Flaget er i størrelsesforholdet 2:3. Det benyttes i uforandret form i alle funktioner som nationalflag, handelsflag, statsflag og orlogsflag. 

Rødt står for frihedskampen, blåt for himmelen og hvidt for snen i Andesbjergene. Den hvide stjerne i det blå felt henviser til at Chile er en enhedsstat.

Flaget har været Chiles nationalflag siden 18. oktober 1817. Det blev benyttet ved uafhængighedserklæringen af 1817. José Ignacio Zenteno, forsvarsminister under Bernardo O'Higgins krediteres for idéen bag flaget, mens Antonio regnes som den som har tegnet det. Andre tillægger æren for at have tegnet flaget til Gregorio de Andía y Varela. Flagets enkelte bestanddele blev specificeret i 1854, mens stjernens størrelse blev fastsat i 1922.

Før Chiles nuværende flag blev taget i brug, blev der benyttet to vandret stribede trikolorer. Først et flag i blåt, hvidt og gult fra 1810 til 1814, derefter et flag i blåt, hvidt og rødt frem til 1816.

Orlogsgøs 
Orlogsgøsen som benyttes af skibe i Chiles søforsvar er en blå dug med en enkelt hvid stjerne.

Præsidentflag 
Præsidentflaget har nationalvåbnet i midten. Det centrale motiv i nationalvåbnet er et skjold, delt i blåt over rødt og med en hvid stjerne i midten. Skjoldet er flankeret af en andeshjort og en kondor. Mottoet lyder "Por la razón o la fuerza".

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000
 Gaston Soublette: La estrella de Chile', Valparaiso, 1984

Eksterne henvisninger 
 Chile fra FOTW
 Historical flags of Chile fra FOTW

Flag fra Sydamerika
Flag
Nationale flag